Diari Oficial de la Generalitat Valenciana


Sumari del DOGV 3983, del 20-04-2001 (2001/2865)

Notificació del tràmit d'audiència per a la presentació d'al·legacions a la Resolució de 19 de desembre de 2000, del director general de l'IVAJ, per la qual se li va concedir una subvenció en relació amb l'Ordre de la Conselleria de Benestar Social de 14 d'agost de 2000, per la qual es convoquen ajudes a consells locals de joventut i associacions juvenils, en matèria de voluntariat per a l'any 2000.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2865


Organisme emissor
:   Institut Valencià de la Joventut

Tipus de document
:   Anunci

Notificació del tràmit d'audiència per a la presentació d'al·legacions a la Resolució de 19 de desembre de 2000, del director general de l'IVAJ, per la qual se li va concedir una subvenció en relació amb l'Ordre de la Conselleria de Benestar Social de 14 d'agost de 2000, per la qual es convoquen ajudes a consells locals de joventut i associacions juvenils, en matèria de voluntariat per a l'any 2000. [2001/A2865]
  
Edicte de l'Institut Valencià de la Joventut, pel qual es fa saber al senyor Antonio Rivera Ruiz, representant de l'associació Centre Cultural Margalló d'Elx, que, en relació amb l'Ordre de la Conselleria de Benestar Social de 14 d'agost del 2000, per la qual es convocaven ajudes a consells locals de joventut i associacions juvenils de la Comunitat Valenciana, per a l'any 2000, en matèria de voluntariat, es va procedir a donar-li audiència, perquè en el termini de 10 dies poguera presentar les al·legacions que considerara pertinents, quant a la resolució de 19 de desembre del 2000, del director general de l'Institut Valencià de la Joventut.
  
Davant la impossibilitat d'efectuar la notificació directament a l'entitat interessada, cosa que s'ha intentat sense cap resultat, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i a l'efecte que s'hi disposa, es publica la següent notificació a l'entitat que tot seguit s'indica:
  
Antonio Rivera Ruiz, representant de l'Associació Centre Cultural Margalló d'Elx, amb domicili al carrer Solars, 40 03842 Elx.
  
«Vist que per l'Ordre de 14 d'agost del 2000, de la Conselleria de Benestar Social (DOGV núm. 3.823, de 28 d'agost del 2000), es va convocar el concurs públic per a la concessió d'ajudes a consells locals de joventut i associacions juvenils de la Comunitat Valenciana per a l'any 2000.
  
Vist que per la Resolució de 19 de desembre del 2000, del director general de l'Institut Valencià de la Joventut, es va concedir a l'entitat Centre Cultural Margalló D'Elx una subvenció de 360.000 pessetes.
  
Vist que, en data 26 de desembre de 2000, es va notificar l'adjudicació de la subvenció a l'entitat esmentada i com que no s'ha rebut la documentació requerida en la base sisena de l'ordre de convocatòria per a la justificació de la subvenció.
  
De conformitat amb el que estableix l'article 84, 1r i 2n de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), es procedeix a donar-li audiència perquè, en el termini de 10 dies a partir de l'endemà de la seua recepció, puga presentar les al·legacions que considere pertinents.»